भगवान के स्मरण से ही जीवन में पापों का होगा नाश : संत
भास्कर संवाददाता | मेड़ता सिटी
पश्चिमबंगाल से आए संगीतकार गीतकार कुमार चटर्जी ने मेहता भवन में आयोजित एक कार्यक्रम में शानदार संगीतमय भजनों की प्रस्तुतियां देकर श्रोताओं को झूमने पर मजबूर कर दिया। इस मौके पर उन्होंने भक्त शिरोमणि मीरा बाई के काव्यों को याद करते हुए मीरा बाई का भजन मैंने गोविंद को लीनो मोल..., ज्यो जानो त्यों कर ले जन्म-जन्म सुख पाए..., प्रभु तुम दर्शन बिन मोय घड़ी चैन मिले ना कोई...., की प्रस्तुति देकर खूब दाद बटोरी। साथ ही गीतकार चटर्जी ने आनंदघन आनंदघन महाराज.., जैसे भजन पेश कर सभी को भाव-विभोर कर दिया। इस मौके पर जतनराज मेहता ने आनंदघन महाराज के जीवन एवं उनकी ओर से की गई तपस्या के बारे में भी अवगत कराया। मंच संचालन लीलाधर सोनी ने किया। इस कार्यक्रम में साध्वी संयम प्रभा, संयम गुणा, इंद्रा, नेमराज मेहता, प्रभुपुरी, ओमप्रकाश रूणवाल, हरिओम तरंग, श्यामसुंदर सिखवाल, शांतिलाल कोठारी, कालूखां देशवाली, ओमप्रकाश चौहान, डॉ. योगेश कौशिक, राजू दैया, सत्यनारायण आदि मौजूद रहे।
मेड़तासिटी| दीक्षात्रिशताब्दी महोत्सव के तहत यहां रामधाम देवल में श्रद्धालुओं की भीड़ उमड़ रही है। रामधाम देवल में महंत रामकिशोर जी महाराज के सान्निध्य में आयोजित किए जा रहे 9 दिवसीय दीक्षा त्रिशताब्दी महोत्सव में गुरुवार को दूसरे दिन श्रीमद् भागवत कथा में कथा वाचक संत रामनिवास शास्त्री ने कहा कि भगवान के स्मरण से ही सभी पापों का नाश हो जाता है। शास्त्री ने कहा कि सुखदेव महाराज कहते है कि मरते समय भगवान की याद बनी रहे यहीं जीवन का परम लाभ है और अंत समय में स्मृति तभी बनी रह सकती है, जब मनुष्य जीवन भर भगवान का ध्यान करें। कथा में मुख्य अतिथि जोधपुर मोती चौक रामद्वारा के महंत रामरतन महाराज ने कहा कि जो व्यक्ति जीवन में एक बार भी प्रेम से राम नाम का सुमरण कर लेता है वो भगवान की गोद में बैठ जाता है। इस मौके पर महंत रामरतन महाराज, महंत रामकिशोर महाराज, संत रामनिवास शास्त्री के हाथों मेड़ता के संत रमण राम महाराज की आवाज ओडियो कैसेट का विमोचन किया गया। इस मौके पर संत जस्सा राम महाराज, संत श्रवण राम महाराज, संत रमतीराम महाराज, संत दयाराम महाराज, संत अनुपम राम महाराज, संत सीताराम महाराज, संत कन्नी राम महाराज, उदयराम, रामप्रकाश ,निरलेप राम, भंवरलाल बजाज, श्यामसुन्दर बिड़ला, द्वारकाप्रसाद जाजू, कैलाश बिंदल, एडवोकेट बाबूलाल गौरा, रामनारायण अग्रवाल ,ओमप्रकाश मोदी सहित बड़ी संख्या में श्रद्धालु मौजूद थे।
मेड़तासिटी. मेहता भवन में प्रस्तुति देते कुमार चटर्जी।
आयोजन
hin_Deva kas_Deva hin_Deva hin_Deva hin_Deva bho_Deva